Source: http://www.epi.sk/zz/1990-364/znenie-19900830
Timestamp: 2019-05-24 23:07:17+00:00
Document Index: 12538439

Matched Legal Cases: ['§ 1', '§ 1', '§ 2', '§ 1', 'Čl. 9', '§ 67', '§ 625', '§ 360']

364/1990 Zb. Zákonné opatrenie Predsedníctva Federálneho zhromaždenia o nakladaní s majetkom zvereným štátnemu po... | Aktuálne znenie
Hľadaj v 364/1990 ×
364/1990 Zb.
Opatrenie č. 364/1990 Zb.Zákonné opatrenie Predsedníctva Federálneho zhromaždenia o nakladaní s majetkom zvereným štátnemu podniku
Platnosť od 30.08.1990 do11.10.1999
Účinnosť od 30.08.1990 do11.10.1999
Aktuálne znenie 30.08.1990 - 11.10.1999
o nakladaní s majetkom zvereným štátnemu podniku
(1) Štátne podniky do dňa účinnosti zákona o podmienkach prevodov majetku štátu1) nemôžu okrem obvyklého hospodárenia2) uzavierať zmluvy o prevode vlastníctva majetku, ku ktorému majú právo hospodárenia, a nemôžu sa svojimi vkladmi podieľať na spoločných podnikoch,3) združeniach, ktoré sú právnickými osobami,4) alebo na akciových alebo iných obchodných spoločnostiach,5) ak nejde o podniky so zahraničnou majetkovou účasťou.6)
(2) Výnimky z ustanovení odseku 1 môže v odôvodnených prípadoch povoliť zakladateľ.
Právne úkony uvedené v § 1, ktoré štátny podnik urobil v dobe od 1. mája 1990 do účinnosti tohto zákonného opatrenia, je povinný oznámiť do 31. októbra 1990 svojmu zakladateľovi, ktorý posúdi ich platnosť. Ak taký právny úkon nebude v určenej lehote oznámený, je neplatný.
Ustanovenia § 1 a 2 sa vzťahujú aj na Česko-slovenské štátne dráhy,7) štátne peňažné ústavy8) a štátne poisťovne,9) ktoré oznámenie podľa § 2 podajú príslušnému ministerstvu financií.
Ustanovenie § 1 ods. 1 stráca účinnosť dňom, v ktorom nadobudne účinnosť zákon o podmienkach prevodov majetku štátu.
1) Čl. 9 ods. 2 ústavného zákona č. 100/1960 Zb. Ústava Českej a Slovenskej Federatívnej Republiky v znení ústavného zákona č. 100/1990 Zb.
2) § 67 Hospodárskeho zákonníka č. 109/1964 Zb. v znení neskorších predpisov.
3) Štvrtá C časť Hospodárskeho zákonníka.
4) § 625 a nasl. zákona č. 101/1963 Zb. o právnych vzťahoch v medzinárodnom obchodnom styku (zákonník medzinárodného obchodu).§ 360b Hospodárskeho zákonníka.
5) Zákon č. 104/1990 Zb. o akciových spoločnostiach.Štvrtá A časť Hospodárskeho zákonníka.
6) Zákon č. 173/1988 Zb. o podniku so zahraničnou majetkovou účasťou v znení zákona č. 112/1990 Zb.
7) Zákon č. 68/1989 Zb. o organizácii Československé štátne dráhy.
8) Zákon č. 158/1989 Zb. o bankách a sporiteľniach.